മലബാര് സമരം: വാരിയംകുന്നത്തിന്റെ ഗവര്ണര് സീതിക്കോയ തങ്ങളുടെ ഫോട്ടോയും കണ്ടെത്തി മലബാര് സമരനായകന് വാരിയംകുന്നത്തിന്റെ ഫോട്ടോ പുറത്തുവന്നതിന് പിറകേ മറ്റൊരു നായകനായിരുന്ന കുമരംപുത്തൂര് സീതിക്കോയ തങ്ങളുടെയും ഫോട്ടോ പുറത്തുവന്നു. നൂറുവര്ഷത്തിന് ശേഷമാണ് ഫോട്ടോ കണ്ടെത്തിയത്. വാരിയംകുന്നത്തിന്റെ ഫോട്ടോ കണ്ടെത്തിയ ഫ്രഞ്ച് ആര്ക്കൈവില്നിന്ന് തന്നെയാണ് അദ്ദേഹത്തിന്റെ മലയാള രാജ്യത്തിലെ ഗവര്ണറായിരുന്ന തങ്ങളുടേയും ഫോട്ടോ കണ്ടെത്തിയത്. 82 വയസ്സുള്ള പേരക്കുട്ടി കോയക്കുട്ടി തങ്ങള് ഉള്പ്പെടെയുള്ളവര് അവര് നേരില്ക്കണ്ട, സീതിക്കോയ തങ്ങളുടെ സഹോദരന് ഇമ്ബിച്ചിക്കോയ തങ്ങളുടെയും മറ്റും രൂപസാദൃശ്യം വെച്ച് ഫോട്ടോ സ്ഥിരീകരിച്ചതായി മാധ്യമം ദിനപത്രം റിപ്പോര്ട്ട് ചെയ്യുന്നു.സീതിക്കോയ തങ്ങളെ അന്വേഷിച്ചെത്തിയ ബ്രിട്ടീഷ് പട്ടാളം പള്ളിക്കുന്നില് റൂട്ട് മാര്ച്ച് നടത്തിയതും വെടിവെപ്പ് നടത്തിയതുമെല്ലാം ചരിത്രത്തില് കാണാം. 1922 ല് വാരിയംകുന്നത്തിനും ചെമ്ബ്രശ്ശേരി തങ്ങള്ക്കുമൊപ്പം സീതിക്കോയ തങ്ങളെയും ബ്രിട്ടീഷ് പട്ടാളം വെടിവെച്ച് കൊന്നെന്നും കാളപ്പാടന് അലി അധികാരിയുടെ നേതൃത്വത്തില് മൃതദേഹം പെട്രോളൊഴിച്ച് കത്തിച്ചെന്നുമാണ് ചരിത്രത്തിലുള്ളത്. ഒക്ടോബര് 29 ന് മലപ്പുറത്ത് നടന്ന സുല്ത്താന് വാരിയംകുന്നന് പുസ്തക പ്രകാശന ചടങ്ങിലാണ് വാരിയംകുന്നത്ത് കുഞ്ഞഹമ്മദ് ഹാജിയുടെ ചിത്രം പുറത്തിറക്കിയത്. വാരിയംകുന്നത്ത് കുഞ്ഞഹമ്മദ് ഹാജിയുടെ യഥാര്ത്ഥ ചിത്രത്തോടെയാണ് സുല്ത്താന് വാരിയന് കുന്നന് പുസ്തകം പ്രകാശനം ചെയ്തത്. റമീസ് മുഹമ്മദ് എഴുതിയ സുല്ത്താന് വാരിയന് കുന്നന് എന്ന പുസ്തക പ്രകാശനം ചെയ്തത് വാരിയംകുന്നത്ത് കുഞ്ഞഹമ്മദ് ഹാജിയുടെ കുടുംബാംഗങ്ങളാണ്. ഒരുപാട് അന്വേഷണം നടത്തിയതിന് ശേഷമാണ് വാരിയംകുന്നന്റെ യഥാര്ത്ഥ ചിത്രം ലഭിച്ചതെന്ന് റമീസ് മുഹമ്മദ് പറഞ്ഞിരുന്നു. ബ്രിട്ടണില് നിന്ന് ചിത്രം വിട്ടുകിട്ടില്ലെന്ന് ഉറപ്പായതോടെയാണ് ഫ്രഞ്ച് മാഗസിനില് നിന്ന് ചിത്രം ലഭിച്ചത്. പിന്നീട് വിദഗ്ധരുമായി ചര്ച്ച ചെയ്താണ് അത് വാരിയംകുന്നന്റെ ചിത്രമാണ് എന്ന നിഗമനത്തിലെത്തിയതെന്നും അദ്ദേഹം കൂട്ടിച്ചേര്ത്തു. കോയമ്ബത്തൂരില് നിന്നാണ് വാരിയംകുന്നത്ത് കുഞ്ഞഹമ്മദ് ഹാജിയുടെ ബന്ധുക്കളെ കണ്ടെത്തിയത്. പുസ്തകം പ്രകാശനം ചെയ്യാനായി വാരിയംകുന്നന്റെ പേരമകള് ഹാജറയാണ് മലപ്പുറത്തെത്തിയത്. സുല്ത്താന് വാരിയം കുന്നന് എന്ന പുസ്തകത്തിലൂടെ പുറത്തു വിട്ട മലബാര് സമരനായകന് വാരിയംകുന്നത്ത് കുഞ്ഞഹമ്മദ് ഹാജിയുടെ ചിത്രത്തിന്റെ ആധികാരികത വിവാദമായ സാഹചര്യത്തില് പുസ്തകത്തിന്റെ അടുത്ത പതിപ്പില് ഫോട്ടോ പ്രസിദ്ധീകരിച്ച ഫ്രഞ്ച് മാഗസിന്റെ മൂന്ന് പേജുകള് കൂടി ഉള്പ്പെടുത്തുമെന്ന് രചയിതാവ് റമീസ് മുഹമ്മദ് ഒ. മീഡിയവണിനോട് പറഞ്ഞിരുന്നു. ചിത്രം ലഭിച്ചത് സയന്സ് അറ്റ് വോയേജസ് എന്ന ഫ്രഞ്ച് മാഗസിനില് നിന്നാണെന്നും അത്തരം വിവരങ്ങളെല്ലാം പുസ്തകത്തില് പറയുന്നുണ്ടെന്നും ചിത്രത്തിന്റെ ആധികാരികത ചോദ്യം ചെയ്യുന്നവര് പുസ്തകം വായിക്കാത്തവരാണെന്നും അദ്ദേഹം വ്യക്തമാക്കി. വാരിയംകുന്നന് സിനിമയുടെ തിരക്കഥാകൃത്തുകളില് ഒരാളായ റമീസ്.